Die Sesnasies-rugbybase sit met ’n baie groot probleem waarvoor hulle nie ’n ooglopende oplossing het nie: ’n probleem met die naam Italië.
Die voorste vier Suid-Afrikaanse rugbyspanne sal ’n groot krag wees en ’n heel ander dimensie aan die Pro-rugbyreeks verleen, voorspel Johann van Graan, hoofafrigter van Munster.
In Suid-Afrikaanse rugby is daar ’n fokus op die aanpassing wat die Bulle, Haaie, Stormers en Leeus – ná ’n kwarteeu van Superrugby – op die dikwels swaar en nat velde in die Noordelike Halfrond sal moet maak in die nuwe Pro16-reeks.
“Dit is ’n voordeel wat albei kante toe gaan. Ek kan onthou dit was ’n totaal nuwe en vreemde ervaring vir baie van ons spelers toe ons in 2018 in die Pro14 vir die eerste keer in George en Bloemfontein teen die Kings en die Cheetahs gespeel het.
“Min van die spelers hier het al op ’n warm middag op die Hoëveld of in Durban se humiditeit gespeel.
“Superrugby was ’n ongelooflike kompetisie en ek was bevoorreg om deel te wees van ’n Bulle-span wat die titel drie keer gewen het.
“Nooit in my wildste drome het ek, wat ’n Pretorianer in murg en been is, gedink ek sal eendag as afrigter van ’n Ierse span by Loftus aankom om die Bulle te pak nie.
“Ek het groot agting vir Jake White (Bulle-breier) en dit wat hy in so ’n kort tyd met die span vermag het.
“Trouens, ek dink Suid-Afrikaanse rugby is op ’n uitstekende plek en sal altyd topspelers by sy franchises hê.”
“Ek glo RG kan die beste in die wêreld word in sy posisie en dit is waarom ons hom gekontrakteer het.”
“Die Leeus gaan ook uiters gedug wees. Wallis en Engeland het in die Wêreldbeker-toernooi onderskeidelik tot in die halfeind- en eindstryd gevorder en Skotland het albei die spanne die laaste ruk geklop.